stanford-oval/wikipedia huggingface dataset:
שידורי קשת
תכנים בולטים בעבר > תוכניות אירוח, אקטואליה, תחקיר ודוקו

"פאולה וליאון" (2014–2023): תוכנית בוקר המשודרת מדי יום חול החל מהשעה 9:00, אחרי "חדשות הבוקר", בהגשתם של פאולה רוזנברג וליאון רוזנברג. עוסקת בנושאי בריאות ולייף סטייל.
"אופירה וברקוביץ'" (2017–2024): תכנית אירוח וראיונות טלוויזיונית שבועית בהנחייתם של אופירה אסייג ואייל ברקוביץ' ששודרה בימי שישי לפני החדשות.
"אודטה" (2019): תוכנית בוקר ואירוח בהגשת אודטה שוורץ, שעסקה במשפחה, בהורות, בילדים ובאופנה.
"בין אריזונה לנס ציונה" (2018): מיני סדרה בת שלושה פרקים שהשוותה בין החיים באמריקה לחיים בישראל. בהנחיית חיים הכט.
"לילה חם עם אופירה וברקוביץ'" (2018): תוכנית לייט נייט בהגשת אופירה אסייג ואייל ברקוביץ', ששודרה בתקופת מונדיאל 2018.
"איזה צחוק עם אבי נוסבאום" (2017–2018): תוכנית בה מארח אבי נוסבאום קומיקאים שונים, והם צופים בקטעים נבחרים בהם השתתפו האורחים וכן בקטעים שבחרו האורחים להראות.
"אחת שיודעת" (עברה מערוץ 2) (2017–2018): תוכנית שעסקה בחדשות בידור ופנאי בהגשת לירון ויצמן. שימשה תוכנית מקדימה של ערב טוב עם גיא פינס.
"כותרות הבוקר עם מרב ומרב" (2017): תוכנית שהציגה את כותרות העיתונים, בהגשת מרב מילר ומרב בטיטו.
"העולם הלילה" (2013) תוכנית לילית שסיכמה את כל מה שקרה בישראל ומחוצה לה. בהנחיית יעקב איילון.
"מה קורה?" (2008–2010): תוכנית אקטואליה בנושאים העומדים על סדר היום. בהנחיית לינוי בר גפן.
"סופר נני" (2007–2011): מיכל דליות, אשת חינוך, סייעה למשפחות שהתקשו להתמודד עם גידול הילדים וניהול חיי המשפחה.
"המשמר האזרחי" (2006–2007): תוכנית תחקירים שחשפה שחיתויות ומזימות בהנחיית אורלי וילנאי וגיא מרוז.
"אהרוני מבשל לחברים" (2006): תוכנית בישול בה מארח ישראל אהרוני את חבריו לארוחה.
"בולדוזר" (2004–2007): תוכנית תחקירים בהנחיית מיקי רוזנטל, שקודם לכן הנחה אותה בערוץ 8 בשם "בולדוג".
"בין כרכור לסינגפור" (2004): סדרת תעודה של חיים הכט בה הוא משווה את ישראל לסינגפור בתחומי החיים השונים.
"מהפך" (2000–2004, 2006, 2015): תוכנית שבה קיבלו שני מתמודדים מלתחה חדשה ואופנתית. בהנחיית אורנה דץ והחל מהעונה השישית יעל בר זוהר עם סנדרה רינגלר.
"מרגול" (1993–1995): תוכנית אירוח בהנחייתה של הזמרת מרגלית צנעני.
"חיים יסדר" (1993): תוכנית שבה היה השחקן חיים טופול מגשים את חלומותיהם של ילדים.
תכנים בולטים בעבר > תוכניות ילדים

במהלך שנות ה-90 הפיקה קשת תוכניות ילדים, ששודרו בין שעות הצהריים לערב, בניסיון להתחרות בערוץ הילדים. בתחילת שנות ה-2000 זנחה "קשת" מגמה זו, מתוך כוונה להתמקד בשידורי הפריים טיים, המכוונים לכל המשפחה, והשידורים שודרו בשעות הבוקר. בהמשך, החלה קשת לשדר שידורי רכש מערוץ הופ!, כגון: "באלי דליק ושלוק" ו"סיפורי סומסום".
"איפצ'י ודיפצ'י" (2001–2002): תוכנית בכיכובם של אח ואחות שהם יצורים מסוג בשם פטצ'ון אשר נרדפים בכל פעם על ידי שדון בשם שנוזל. בכיכובם של אורי אומנותי ושרון צור.
"נימנומים" (2000–2001): תוכנית בכיכובם של שלוש בובות כוכבים שבכל תוכנית סבבה סביב שאלה ילדותית, כגון: לאן החפצים נעלמים וכו'. בכיכובם של שירה גפן, ליה קניג וירון לונדון.
"מפתח הלב" (1999–2000): תוכנית בהנחייתו של דן תורן שמארחת בני נוער צעירים לשיחה על נושאי אהבה ועניינים שבלב. התוכנית סובבת סביב משחק הדומה ל"סולמות ונחשים".
"סיפורי מישמיש" (1998–2000): תוכנית ילדים שמקום התרחשותה היה בחנות צעצועים, בהנחייתם של דפנה דקל ובובת הארנב מישמיש שהופעלה על ידי אילן סביר.
"זבנג" (1998–1999): סדרה קומית המבוססת על הקומיקס המצליח "זבנג" מאת אורי פינק. בהשתתפות ליאון רוזנברג וסנדי בר.
"סטגדם" (1998–1999): תוכנית בוקר ששודרה בשבתות. בהנחיית ישי גולן, ישי קרני, שירי גדני ויעל פוליאקוב.
"איץ ומיץ" (1997): תוכנית בובות. חייזרים נוחתים בטעות על גג בניין, ומתחברים עם הדיירת. עם חגית שמלי, איצ'ו אביטל, אילן סביר ואיקי גלעד.
"מסע קסום" (1997): תוכנית הלוקחת ילדים לטיול במקומות שונים בארץ, בעזרת "מטאטא הקסמים", ובדרך מגשימה להם משאלה וגם עורכת להם הפתעה. בהנחיית טל פרידמן ומיכל שביט.
"הקוסם!" (1996): גרסה טלוויזיונית שהופקה למחזמר שנה אחרי שירד. בכיכובן של מיכל ינאי, ויקי בהיר, שרונה אלימלך ושרון מלכי שמש.
"פליק פלאק" (1993-1994): תכנית שהנחתה מרב לוין בעונתה הראשונה שצולמה בקניון לב המפרץ.
"בוקר של כיף" (1994–1995): תוכנית בוקר בהנחייתו של דליק ווליניץ.
"בסלון עם ירון" (1993): תוכנית ילדים שבה ירון לונדון היה משוחח עם שלושה ילדים ותוך כדי היו מראים קטעים מסדרות טלוויזיה ומסרטים.
"ילדי הקשת" (1993): רצועת ילדים בהנחיית חיים צינוביץ' ומיקי קם. בהמשך השתמשו בלוגו להקרנת קלטות וידאו של קלסיקלטת.
דרק ג'קובי

| --- | --- |

דרק ג'קובי, 2013
 לידה:  22 באוקטובר 1938 (בן 86) לייטונסטון, לונדון, הממלכה המאוחדת 
 סוגה מועדפת:  דרמה, סרט היסטורי 
 מדינה:  הממלכה המאוחדת 
 תקופת הפעילות:  מ-1961 
 מקום לימודים:  אוניברסיטת קיימברידג'  האקדמיה המלכותית לאמנות הדרמה  קולג' סנט ג'ון  Leyton Sixth Form College 
 בן או בת זוג:  Richard Clifford (מרץ 2006–?) 
 פרסים והוקרה:  פרס לורנס אוליבייה לשחקן השנה בהפקה מחודשת (1983)  פרס אמי להופעת אורח בסדרה קומית (2001)  פרס אוליבייה לשחקן הטוב ביותר (2009)  פרס האקדמיה הבריטית לטלוויזיה לשחקן הטוב ביותר (1976)  פרס אמי לשחקן המשנה הטוב ביותר במיני סדרה או סרט טלוויזיה (1989)  פרס טוני לשחקן הטוב ביותר במחזה (1985)  Knight Bachelor (1994)  מפקד במסדר האימפריה הבריטית (1985)  מסדר דנבורג 
 פרופיל ב-IMDb
 
סר דרק ג'ורג' ג'קובי (באנגלית: Derek George Jacobi; נולד ב-22 באוקטובר 1938) הוא שחקן תיאטרון וקולנוע אנגלי.
ביוגרפיה

דרק ג'קובי נולד בלייטונסטון שבלונדון. הוא למד באוניברסיטת קיימברידג' לפני שפנה לקריירת משחק. הוא הגיע לקדמת הבמה וצד את עינו של לורנס אוליבייה, שנתן לו את תפקיד קסיו בסרט "אותלו" בשנת 1965. ג'קובי היה שחקן מבוקש בתיאטרון ובקולנוע, אך פריצת הדרך הגדולה שלו הייתה בשנת 1976, כאשר שיחק בתפקיד הקיסר הרומי קלאודיוס בסדרת הטלוויזיה של ה-BBC "אני, קלאודיוס". הופעתו כקיסר המגמגם והמתעוות זיכתה אותו בשבחים רבים.
ג'קובי המשיך להופיע בתפקידים שייקספיריים לאורך שנות ה-70 וה-80. ראויות לציון הופעותיו בסרטיו של קנת בראנה "הנרי החמישי", בתפקיד "המקהלה" ובסרט "המלט", בתפקיד קלאודיוס. מאוחר יותר גילם ג'קובי את המלט עצמו ב-1980, בסרט טלוויזיה של ה-BBC. ג'קובי רכש קהל אוהדים נוסף כששיחק כנזיר-בלש בסדרת סרטי טלוויזיה "קדפאל", שנכתבו לפי ספריה של אליס פיטרס.
על הבמה גילם בין השאר את דמותו של אלן טיורינג בהצגה לשבור את הצופן (אנ') ואחרי כן בסרט באותו שם. ב-1991 גילם את דמותו של השחקן אדמונד קין בהצגה "קין" בתיאטרון אולד ויק, ב-1998 גילם את הדמות הראשית במחזה "הדוד וניה" מאת אנטון צ'כוב. בשנת 1994 הוענק לג'קובי תואר אבירות בריטי על תרומתו לתיאטרון. בשנת 2007 הוא גילם את המאסטר בפרק "אוטופיה" ב"דוקטור הו". מ-2013 מככב ג'קובי בסדרה הקומית "Vicious".
בשנת 2017 שיחק לצד ג'וני דפ בסרט הפשע הבלשי של קנת בראנה "רצח באוריינט אקספרס", המבוסס על ספר באותו שם מאת אגאתה כריסטי.
בשנת 2019 שיחק בדרמה הביוגרפית "טולקין", המבוססת על חייו של הסופר ג'ון רונלד רעואל טולקין
חיים אישיים

ג'קובי הוא הומוסקסואל. במרץ 2006, יחד עם בן זוגו לחיים זה כ-27 שנים, ריצ'רד קליפורד, הם נרשמו במסגרת איחוד אזרחי בבריטניה, ארבעה חודשים לאחר אישורו.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1972 |  | Man of Straw | דידריך הסלינג | סדרת טלוויזיה (2 פרקים) |
| 1972 | משפחת שטראוס | The Strauss Family | ג'וזף לאנר |  |
| 1974 | משפחת פאליסר | The Pallisers | לורד פון |  |
| 1976 | אני, קלאודיוס | I, Claudius | קלאודיוס | פרס באפט"א לטלוויזיה לשחקן הטוב ביותר |
| 1977 |  | Philby, Burgess and MacLean | גאי ברג'ס | סרט טלוויזיה מועמדות לפרס באפט"א לטלוויזיה לשחקן הטוב ביותר |
| 1978 | ריצ'רד השני | Richard II | ריצ'רד השני |  |
| 1979 |  | Minder | פרדי פנטון | בפרק "The Bounty Hunter" |
| 1980 | המלט | Hamlet | המלט |  |
| 1982 |  | Inside the Third Reich | אדולף היטלר | סרט טלוויזיה מועמדות לפרס אמי לבידור בפריים טיים לשחקן המשנה |
| 1982 | הגיבן מנוטרדאם | The Hunchback of Notre Dame | פרולו |  |
| 1985 | סיראנו דה ברז'ראק | Cyrano de Bergerac | סיראנו דה ברז'ראק | סרט טלוויזיה |
| 1987 | סוד הגן הנעלם | The Secret Garden | ארצ'יבלד קרייבן | סרט טלוויזיה |
| 1986 | מיסטר פאי | Mr Pye | מיסטר פאי | מיני-סדרה |
| 1988 | האיש העשירי | The Tenth Man | המתחזה | סרט טלוויזיה פרס אמי לבידור בפריים טיים לשחקן המשנה מועמדות לפרס גלובוס הזהב לשחקן המשנה הטוב ביותר |
| 1990 | מלחמת האזרחים | The Civil War | תפקידים שונים |  |
| 1993 |  | The World of Peter Rabbit and Friends | מר ג'רמי פישר | סדרת טלוויזיה (פרק אחד) |
| 1994–1998 | קדפאל | Cadfael | האח קדפאל | סדרת טלוויזיה |
| 2000 |  | The Wyvern Mystery | סקוויר פיירפילד | סרט טלוויזיה |
| 2000 | ג'ייסון והאגונאוטים | Jason and the Argonauts | פיניאס | סרט טלוויזיה |
| 2001 | פרייז'ר | Frasier | ג'קסון הדלי | בפרק "The Show Must Go Off" |
| 2002 |  | The Jury | ג'ורג' קורדינג QC |  |
| 2002 |  | The Edwardian Country House | קריינות |  |
| 2002 | סערה המתפרצת | The Gathering Storm | סטנלי בולדווין | סרט טלוויזיה |
| 2004 | לונדון | London | טקיטוס | סרט טלוויזיה |
| 2004 | המשרד הגדול | The Long Firm | לורד אדוארד ת'רסבי |  |
| 2004 | גברת מרפל | Marple | קולונל פרות'רו | בפרק "The Murder at the Vicarage" |
| 2007 | בית ממכר עתיקות | The Old Curiosity Shop | הסבא | סרט טלוויזיה |
| 2007 | דוקטור הו | Doctor Who | המאסטר / פרופסור יאנה | בפרק "אוטופיה" |
| 2007–2009 |  | Mist: The Tale of a Sheepdog Puppy | קריינות | סדרת טלוויזיה |
| 2007–2010 | הגן הקסום... | In the Night Garden | המספר | סדרת טלוויזיה |
| 2011 | הבורג'ס | The Borgias | קרדינל אורסיני |  |
| 2012 |  | Titanic: Blood and Steel | ויליאם פירי |  |
| 2012 — | הטנגו האחרון בהליפקס | Last Tango in Halifax | אלן בטרשו | מועמדות לפרס באפט"א לטלוויזיה לשחקן הטוב ביותר |
| 2013 — |  | Vicious | סטיוארט ביקסבי |  |
| 2018 | עלובי החיים | Les Misérables | בישופ | מיני-סדרה |
| 2020 | ממלכת הפיראטים האבודה | The Lost Pirate Kingdom | קריין | סדרת טלוויזיה |
| 2023 | מבוסס על ערימת שקרים (אנ') | The Following Events Are Based on a Pack of Lies | סר ראלף אנווין | תפקיד ראשי; 5 פרקים |
| 2024 | לודוויג (אנ') | Ludwig | מר טוד | פרק: "#1.5" |
אמה תומפסון

| --- | --- |

תומפסון, 2003
 לידה:  15 באפריל 1959 (בת 65) פדינגטון, הממלכה המאוחדת 
 שם לידה:  Emma Thompson 
 מדינה:  הממלכה המאוחדת 
 תקופת הפעילות:  מ-1979 
 מקום לימודים:  קולג' ניונהאם, אוניברסיטת קיימברידג'  אוניברסיטת קיימברידג'  בית הספר לבנות קמדן 
 בן או בת זוג:  גרג וייז (2003–?) 
 צאצאים:  Tindyebwa Agaba Wise, Gaia Wise 
 מספר צאצאים:  2 
 פרסים והוקרה:  פרס אוסקר לשחקנית הטובה ביותר (1993)  פרס גלובוס הזהב לתסריט הטוב ביותר (1996)  פרס גלובוס הזהב (1993)  פרס באפט"א לשחקנית הטובה ביותר (1995)  פרס אוסקר (1993)  פרס אמי לשחקנית המשנה הטובה ביותר בסדרה קומית (1998)  פרס אמי לבידור בפריים טיים (1998)  גבירה מפקדת במסדר האימפריה הבריטית  פרס באפט"א לשחקנית הטובה ביותר (1992)  פרס גלובוס הזהב לשחקנית הטובה ביותר - סרט דרמה (1993)  פרס אמי (1998)  פרס אוסקר לתסריט המעובד הטוב ביותר (25 במרץ 1996)  Audie Award for Narration by the Author or Authors  מסדר האימפריה הבריטית  כוכב בשדרת הכוכבים בהוליווד 
 פרופיל ב-IMDb
 
דיים אמה תומפסון (באנגלית: Emma Thompson; נולדה ב-15 באפריל 1959) היא שחקנית קולנוע ותסריטאית בריטית, זוכת פרס אוסקר לשחקנית הטובה ביותר, פרס גלובוס הזהב, שני פרסי באפט"א ופרס אמי.
ביוגרפיה

תומפסון נולדה בשכונת פדינגטון, לונדון, הממלכה המאוחדת. אביה היה השחקן אריק תומפסון ואמה - השחקנית פילידה לאו. גם אחותה, סופי תומפסון, היא שחקנית.
תומפסון למדה ספרות אנגלית בניונהם קולג' בקיימברידג' והייתה חברה במועדון "Footlights".
קריירה

אחרי האוניברסיטה זכתה להכרה כשהופיעה לצדו של קנת בראנה בסדרת טלוויזיה דרמטית של ה-BBC, "תהפוכות מלחמה" (Fortunes of War), המבוססת על ספר של אוליביה מנינג. תומפסון ובראנה התחתנו באוגוסט 1989, וגילמו יחד דמויות של בני-זוג בסרטים "רצח מן העבר", "הנרי החמישי" ו"מהומה רבה על לא דבר". הם התגרשו באוקטובר 1995, תומפסון נישאה לשחקן גרג וייז, ונולדה להם בת בשנת 1999.
תומפסון גילמה תפקידים בקומדיות רומנטיות כמו "ארוך ומשגע" (The Tall Guy) וגם בסרטים רציניים יותר: "זיכרונות מאחוזת הווארד", "שארית היום" ו"אורחת בחורף" בבימויו של אלן ריקמן ובהשתתפות אמה.
ב-1992 זכתה בפרס האוסקר כשחקנית הטובה ביותר עבור תפקידה ב"זיכרונות מאחוזת הווארד", והייתה מועמדת לפרס גם עבור תפקידיה בסרטים "בשם האב" ו"שארית היום". בשנת 1996 זכתה בפרס אוסקר לתסריט המעובד הטוב ביותר עבור התסריט שכתבה לסרט "על תבונה ורגישות" לפי הרומן של ג'יין אוסטן. בסרט זה גם גילמה את התפקיד הראשי של אלינור דשווד, כשאת בן זוגה בסרט, אדוארד פררס, מגלם יו גרנט.
ב-2003 שיחקה בסרט "חטופים בארגנטינה". הופיעה בסרטים הארי פוטר והאסיר מאזקבאן והארי פוטר ומסדר עוף החול בתפקיד סיביל טרלוני.
בשנת 2008 שיחקה תומפסון בדרמה הרומנטית "הזדמנות אחרונה לאהבה" לצד דסטין הופמן.
בשנת 2017 שיחקה בסרט הפנטזיה "היפה והחיה", המבוסס על סרט האנימציה של חברת וולט דיסני "היפה והחיה" מ-1991. במאי אותה שנה שיחקה לצד אדם סנדלר ובן סטילר בקומדיה "סיפורי מאירוביץ" בבימויו של נואה באומבך.
תומפסון פעילה בקרן למלחמה באיידס שייסד הזמר אלטון ג'ון.
ביוני 2018 זכתה תומפסון בתואר גבירה-מפקדת במסדר האימפריה הבריטית (DBE) מטעם המלכה אליזבת' השנייה, במסגרת טקס הענקת תוארי הכבוד ביום הולדתה של המלכה.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1982 |  | Cambridge Footlights Revue | תפקידים שונים | תוכנית ספיישל, פרק אחד |
| 1982 |  | There's Nothing to Worry About! | גברת וולי | סדרת טלוויזיה, 3 פרקים |
| 1983—1984 |  | Alfresco | תפקידים שונים | סדרת טלוויזיה, 13 פרקים |
| 1984 | הצעירים | The Young Ones | מיס מאני-סטרלינג | סדרת טלוויזיה |
| 1987 | טוטי פרוטי | Tutti Frutti | סוזי קטלס | סדרת טלוויזיה ב-BBC |
| 1987 | תהפוכות מלחמה | Fortunes of War | הרייט פרינגל | סדרת טלוויזיה ב-BBC |
| 1988 | תומפסון | Thompson' | תפקידים שונים | סדרת טלוויזיה |
| 1989 | הבט אחורה בזעם | Look Back in Anger | אליסון פורטר | סרט טלוויזיה |
| 1990 | הכבוד של וינסלו | The Winslow Boy | קתרין וינסלו | הפקה לטלוויזיה |
| 1992 | חופשי על הבר | Cheers | ננט גוזמן | פרק אחד |
| 1994 |  | The Blue Boy | מארי בונאר | סרט טלוויזיה |
| 1997 | אלן | Ellen | בתפקיד עצמה | פרק אחד |
| 2001 | שנינות | Wit | ויוויאן ברינג | סרט טלוויזיה |
| 2003 | מלאכים באמריקה | Angels in America | האחות אמילי / חסרת הבית / המלאך אמריקה | מיני סדרה |
| 2012 |  | Walking the Dogs | המלכה | סרט טלוויזיה |
| 2012 | למה לא שאלו את אוונס? (אנ') | Why Didn't They Ask Evans? | ליידי מרצ'הם | מיני-סדרה |
| 2018 | המלך ליר | King Lear | ג'ונריל | סרט טלוויזיה |
| 2019 | השנים | Years and Years | ויוויאן רוק | תפקיד ראשי; 6 פרקים |
| TBA |  | Down Cemetery Road | זואי בוהאם | סדרה עתידית של אפל TV פלוס |
אוניברסיטת טורונטו

| --- | --- |
סמליל אוניברסיטת טורונטו

 אוניברסיטת מחקר ציבורית
 מוטו:  "Velut arbor ævo" (שתגדל כעץ הצומח עם השנים)
 תקופת הפעילות:  15 במרץ 1827 – הווה (198 שנים)
 בעלי תפקידים
 נשיא:  מריק גרטלר
 סגן נשיא:  שיירל רגהר
 סגל:  3,246 (2021)
 סטודנטים
 :  99,794 (2023)
 שונות
 הון עצמי:  5 מיליארד דולר קנדי
 מיקום
 מיקום:  אונטריו, קנדה קנדה
 מדינה:  קנדה קנדה
 קואורדינטות:  43°39′47″N 79°23′45″W﻿ / ﻿43.662917°N 79.395746°W﻿ / 43.662917; -79.395746
 https://www.utoronto.ca/
  (למפת טורונטו מוגדלת) אוניברסיטת טורונטו(למפת טורונטו רגילה) אוניברסיטת טורונטו
 
בית הארט המרכז לסטודנטים
אחד מבנייני האוניברסיטה בקמפוס הראשי
אוניברסיטת טורונטו (באנגלית: University of Toronto; הידועה גם כ-UToronto או U of T) היא אוניברסיטה ציבורית קנדית בעיר טורונטו, האוניברסיטה הקנדית הוותיקה והעשירה ביותר, ומהידועות שבהן. האוניברסיטה נוסדה בשנת 1827, ויש לה שלושה קמפוסים, המרכזי שבהם, סנט-ג'ורג', מצוי במרכזה של העיר ליד בניין המועצה המחוקקת של אונטריו ושניים נוספים קטנים ממוקמים בפרברי העיר. באוניברסיטה לומדים למעלה מ-90 אלף סטודנטים ב-16 פקולטות שונות. בנוסף, האוניברסיטה מפעילה בתי חולים אוניברסיטאיים ומספר מוסדות מחקר.
כללי

מבחינת איכות המחקר נחשבת האוניברסיטה של טורונטו כטובה בקנדה, ואחת מהאוניברסיטאות המובילות בעולם. עשרה מבין חוקרי ובוגרי האוניברסיטה זכו עד היום בפרסי נובל. נכון לשנת 2019, 12 חתני פרס נובל, שישה זוכי פרס טיורינג, 100 מלגת רודס ומדליית פילדס אחת, זכו מבין חוקרי ובוגרי האוניברסיטה. לאוניברסיטת טורונטו יש למעלה מ-1,200 מועדוני סטודנטים, ארגונים ופעילויות בכל שלושת הקמפוסים.
ספריית האוניברסיטה היא השלישית בגודלה בצפון-אמריקה אחרי אוניברסיטת הרווארד ואוניברסיטת ייל והיא מכילה יותר מ-16 מיליון פריטים. לאוניברסיטת טורונטו יש 40 ספריות בשלושת הקמפוסים. מוסף ההשכלה הגבוהה של "הטיימס" דירג בשנת 2007 את מדעי הרוח באוניברסיטת טורונטו במקום ה-11 בעולם, את מדעי החברה במקום 17, ואת מדעי הטבע במקום ה-20.  אוניברסיטת טורונטו מציעה למעלה מ-700 תוכניות לימודים לתואר ראשון במדעי הרוח ומדעי החברה, מדעי החיים, מדעי הפיזיקה והמתמטיקה, מסחר וניהול, מדעי המחשב, הנדסה, קינסיולוגיה וחינוך גופני, מוזיקה ואדריכלות, אדריכלות נוף ועיצוב, ו-200 תוכניות לתארים מתקדמים במגוון רחב של תחומים. לאוניברסיטת טורונטו יש למעלה מ-680,600 בוגרים ברחבי העולם. היא גם האוניברסיטה הגדולה ביותר בקנדה וה-20 בגודלה בעולם.
כללי > פקולטות

הפקולטה לאמנויות ומדעים (אנ')
הפקולטה למדעים יישומיים והנדסה (אנ')
הפקולטה לארכיטקטורה, אדריכלות נוף ועיצוב (אנ') ע"ש ג'ון דניאלס
הפקולטה למוסיקה (אנ')
הפקולטה למידענות (אנ')
הפקולטה לרפואה (אנ')
הפקולטה לרוקחות (אנ') ע"ש לסלי דן (אנ')
הפקולטה לרפואת שיניים (אנ')
הפקולטה למשפטים (אנ')
הפקולטה לסיעוד ע"ש לורנס בלומברג
הפקולטה לקינסיולוגיה וחינוך גופני
הפקולטה לעבודה סוציאלית ע"ש פקטור-אינוונש
בית הספר לניהול (אנ') ע"ש רוטמן (אנ')
בית הספר לבריאות הציבור (אנ') ע"ש דאלא לאנה
בית הספר לתאולוגיה (אנ')
מכון אונטריו ללימודי חינוך (אנ')
כללי > דירוגים > דירוג בין-לאומי

דירוג שאנגחאי: מקום 24 (2023)
Times Higher Education: מקום 21 (2024)
דירוג QS לאוניברסיטאות: מקום 21 (2024)
כללי > דירוגים > דירוג אזורי - קנדה

דירוג שאנגחאי: מקום 1 (2023)
Times Higher Education: מקום 1 (2024)
דירוג QS לאוניברסיטאות: מקום 1 (2024)
תולדות האוניברסיטה

אוניברסיטת טורונטו היא אוניברסיטת מחקר ציבורית. כשהוקמה ש-1827 על פי צ'רטר מלכותי הייתה למעשה המוסד האקדמי הראשון במושבה הבריטית קנדה עילית (אנ') לימים אונטריו. באותה תקופה, האוניברסיטה נוהלה על ידי הכנסייה האנגליקנית, שגם פיקחה על התכנים. ב-1850 היא קיבלה את שמה הנוכחי והפכה למוסד חילוני.
האוניברסיטה על פי המסורת הבריטית מורכבת מ-12 קולג'ים שונים הנהנים מאוטונמיה חלקית בניהול ענייניהם, המתייחדים האחד מהשני באופיים ובהיסטוריה שלהם. אוניברסיטי קולג' הוא הוותיק שבהם, ונוסד בשנת 1853. טריניטי קולג' הוא היוקרתי והקטן מכולם, והוא מקבל לשורותיו סטודנטים מצטיינים בלבד.
תולדות האוניברסיטה > קולג'ים

איניס קולג' (אנ')
ניו קולג' (אנ')
יוניברסיטי קולג' (אנ')
וודסוורת' קולג' (אנ')
נוקס קולג' (אנ')
רג'יס קולג' (אנ')
ויקליף קולג' (אנ')
סנט מייקל קולג' (אנ')
לורטו קולג' (אנ')
טריניטי קולג' (אנ')
סנטה הילדה קולג' (אנ')
אוניברסיטת ויקטוריה (אנ')
עמנואל קולג' (אנ')
מאסי קולג' (אנ')
מיקום

בימי ראשיתה של האוניברסיטה בתחילת המאה ה-19 היא הייתה ממוקמת בשולי העיר טורונטו, אך עם התרחבותה המואצת של העיר היא נמצאת כיום במרכזה. הקמפוס הראשי של האוניברסיטה במרכז העיר טורונטו משתרע בין שדרת ספדיינה (אנ') במערב וקווינס פארק (אנ') במזרח, אם כי מחלקות ובניינים בודדים נמצאים מזרחה לפארק. מדרום גובל קמפוס סנט ג'ורג' ברחוב קולג' (אנ') (סמוך לבתי החולים האוניברסיטאיים) ומצפון - רחוב בלור (אנ'). שני קמפוסי הלוויין של האוניברסיטה ממוקמים בסקרבורו (אנ') (מזרח טורונטו) ובמיסיסוגה (מערבית לטורונטו). מוזיאון רום, שהוא המוזיאון הגדול ביותר בקנדה נמצא בסמוך לקמפוס, ונוסד בראשית המאה העשרים בשיתוף פעולה עם האוניברסיטה.
קשרים בין-לאומיים

האוניברסיטה מדגישה את חשיבות קשריה הבין-לאומיים עם אוניברסיטאות אחרות בעולם. האוניברסיטה מקיימת שיתופי פעולה מחקריים עם יותר מ-1,200 מוסדות. היא יצרה שותפויות עם שורה של אוניברסיטאות חשובות בסין בהן אוניברסיטת ג'יאו טונג שאנגחאי, אוניברסיטת פקינג ועוד. אוניברסיטת טורונטו מקיימת גם שיתוף פעולה אקדמי עם מוסדות אקדמיים שונים בישראל ביניהם האוניברסיטה העברית בירושלים. בית הספר למנהל עסקים של האוניברסיטה ע"ש רוטמן מנהל גם פרויקט לימודי משותף עם אוניברסיטת תל אביב. האוניברסיטה חברה באיגוד של אוניברסיטאות חבר העמים הבריטי ובקבוצת אוניברסיטאות המחקר הקנדי U15.
באוניברסיטת טורונטו ישנם גם סטודנטים בין-לאומיים רבים המגיעים אליה מ-190 מדינות וטריטוריות. חמש מדינות המוצא המובילות הן סין, הודו, ארצות הברית, קוריאה הדרומית והונג קונג.
חוקרים ובוגרים ידועים

מרגרט אטווד - סופרת קנדית ידועה.
הרולד איניס - מחשובי התאורטיקנים בתחום הכלכלה.
פרדריק בנטינג - מגלה האינסולין ותרומתו לטיפול בחולי סוכרת, חתן פרס נובל לרפואה בשנת 1923.
ארווינג גופמן - סוציולוג שחקר את הצגת העצמי בחיי היום יום.
מרשל מקלוהן - חוקר התקשורת. מפתח המושגים "הכפר הגלובלי" ו-"המדיום הוא המסר".
ג'ורדן פיטרסון - פסיכולוג ומבקר תרבות.
ג'ון פילדס - מייסד מדליית פילדס להצטיינות במתמטיקה.
דונלד קוקסטר - מחשובי חוקרי הגאומטריה.
לסטר פירסון - ראש ממשלת קנדה, חתן פרס נובל לשלום.
משה קִים - כלכלן ישראל.
סטיבן קוק - זוכה פרס טיורינג. הוכיח שבעיית הספיקות היא NP-שלמה. הציג את המושגים רדוקציה פולינומית, בעיות NP-שלמות ובעיית P=NP.
ויליאם שייבס - משפטן קנדי.
מבחר תמונות

מבט מלמעלה על הקמפוס הראשי
מרכז מונק ללימודים בינלאומיים
צד ימין: מבט לכיוון דרום (הקמפוס ההיסטורי), צד שמאל: מבט לכיוון צפון (בניינים חדשים והאצטדיון האוניברסיטאי) (לצפייה הזיזו עם העכבר את סרגל הגלילה בתחתית התמונה)
הערות שוליים

↑  The top 100 universities 2010 - how the Times Higher Education ranks them. As a spreadsheet | News | guardian.co.uk
| איגוד האוניברסיטאות האמריקניות - ארגון אוניברסיטאות מחקר מובילות בארצות הברית וקנדה |
| --- | --- | --- |
| אוניברסיטאות ציבוריות | אוהיו סטייט • אורגון • איווה • איווה סטייט • אילינוי • אינדיאנה • אריזונה • אריזונה סטייט •  באפלו • ג'ורג'יה טק • דרום פלורידה • וושינגטון • ויסקונסין–מדיסון •  וירג'יניה • טקסס • טקסס A&M • יוטה • מיזורי • מינסוטה • מישיגן • מישיגן סטייט • מרילנד • סטוני ברוק • פיטסבורג • פלורידה • פנסילבניה סטייט • פרדו • קולורדו • קליפורניה (אירוויין • ברקלי • דייוויס • לוס אנג'לס • סן דייגו • סנטה ברברה • סנטה קרוז • ריברסייד) • קנזס • קרוליינה הצפונית • ראטגרס • ראטגרס-ניו ברונסוויק |  |
| אוניברסיטאות פרטיות | אמורי • בוסטון • בראון • ברנדייס • ג'ורג' וושינגטון • ג'ונס הופקינס • דארטמות' קולג' • דיוק • דרום קליפורניה • הרווארד • ואנדרבילט • וושינגטון בסנט לואיס • טאפטס • טוליין • ייל • נורת'ווסטרן • ניו יורק • סטנפורד • פנסילבניה • פרינסטון • קולומביה • קורנל • קייס וסטרן ריזרב • קרנגי מלון • רייס • רוצ'סטר • שיקגו • Caltech •‏ MIT |  |
| אוניברסיטאות בקנדה | טורונטו • מקגיל |  |
| קבוצת אוניברסיטאות המחקר הקנדי U15 |
| --- | --- | --- |
|  | אוטווה • אלברטה • דלהוסי • ווטרלו • טורונטו • לאוואל • מונטריאול • מניטובה • מערב אונטריו • מקגיל • מקמסטר • ססקצ'ואן • קווין • קולומביה הבריטית • קלגרי |  |
| --- | --- |
בקרת זהויות :  NLI: 987007306768605171  PLWABN: 9810661399005606  BIBSYS: 90331092  BNE: XX145706  BnF: cb11868078s (data)  CiNii: DA01266218  GND: 39300-9  ISNI: 0000 0001 2157 2938  LCCN: n79075463  LNB: 000100075  MusicBrainz: 8cc20c9a-fe8a-4ce1-bab1-c2d428d4d91e  NKC: ko2004238885  NLA: 35573164  NLK: KAB201904871  NSK: 000082286  RERO: 02-A000194078  SUDOC: 026432188  Trove: 1000428  ULAN: 500312869  VcBA: 494/33444  VIAF: 130333233   WorldCat (עם VIAF): 130333233 
אוניברסיטי קולג' שנוסד ב-1853
משה פלדנקרייז

| --- | --- |

פלדנקרייז מסביר על מבנה ותפקוד הרגל כחלק משיטה אלטרנטיבית שפיתח שגם קרויה על-שמו, 1978
 לידה:  6 במאי 1904 סלאוויטא, Zaslavsky Uyezd, האימפריה הרוסית 
 פטירה:  1 ביולי 1984 (בגיל 80) בית העלמין נחלת יצחק, ישראל ישראל 
 שם לידה:  משה פנחס פלדנקרייז
 מדינה:  האימפריה הרוסית, הממלכה המאוחדת, צרפת, פלשתינה (א"י), ישראל 
 מקום קבורה:  בית הקברות נחלת יצחק 
 ידוע בשל:  מפתח אמנות הלחימה הארצישראלית (קרב מגע)
 השכלה:  דוקטורט ב-STEM(אנ')
 מעסיק:  אוניברסיטת סן פרנסיסקו, קולג' המפשייר 
 בת זוג:  יונה רובינשטיין (1938–1941)
 
פלדנקרייז מתוך ספרו "ג'יו ג'יטסו והגנה עצמית", 1931
משה פנחס פֶלְדֶנְקְרַיְיז (Feldenkrais;‏ 6 במאי 1904 – 1 ביולי 1984) היה ממציא שיטת ההתעמלות והריפוי העצמי פלדנקרייז. לפני שנות ה-50 שימש כמדריך ג'ודו וג'ו ג'יטסו, כתב ספרי עיון בנושאים אלה, ואף פיתח את אמנות הלחימה הארצישראלית, קרב מגע. דוקטור למדעים, הנדסה, ופיזיקה יישומית בהכשרתו האקדמית.
ביוגרפיה > תחילת דרכו

פלדנקרייז נולד בעיירה היהודית (שטעטל) שבסלאוויטא שאימפריה הרוסית לשעבר, וכיום עיירה במחוז חמלניצקי שבמערב אוקראינה. נולד כבן הבכור להוריו, שיינדל ואברהם לייב, והם צאצאים למשפחת הרב פנחס שפירא מקוריץ מייסדי דפוס סלאוויטא העברי הנודע. אביו הוסמך לרבנות, אך עסק במסחר בעץ. בביתו קיבל חינוך ציוני ולמד מעט עברית. בילדותו עברו הוריו עמו לעיירה האוקראינית קורץ, היכן שגדל פלדנקרייז. בשנת 1912 עקרו לעיר ברנוביץ' (כיום בבלארוס), שבה התחנך שנתיים במהלך לימודיו התיכוניים.
בשנת 1918, בגיל 14, עזב את משפחתו והצטרף לקבוצת ברנוביץ, שהייתה גרעין של נערים ונערות שעלו לארץ ישראל. עם הגעת הקבוצה לארץ ישראל התיישבו בגבול יפו-תל אביב ועסקו בבניין, לפיכך במשך שנים אחדות עבד כחלוץ בעבודות כפיים.
לקראת גיל 20 עם הצלחתו ללמוד עברית ישראלית בצורה מיטבית, פלדנקרייז החל בלימודים אקסטרניים בבית הספר העברי הראשון, הגימנסיה העברית "הרצליה". בגיל 23 סיים גם את בחינות הבגרות בהצלחה יתרה.
בין השנים 1925–1930 עבד במחלקת חישובים גאודטיים של מחלקת המדידות הממשלתית המנדטורית. בין היתר, עבד על קשירת רשת הבקרה הארץ-ישראלית לרשת הבקרה שבסוריה ובלבנון.
באותה העת, התחיל להראות עניין רב באמנויות לחימה שונות ובהגנה עצמית, וכן פרסם את ספרו הראשון "ג'ו ג'יטסו והגנה עצמית", שהופץ ללוחמי ולוחמות ארגון ההגנה העברי.
ספר נוסף אותו תרגם וכן הוסיף לו פרק אחרון, של הכותר "האוטוסוגסטיה לפי שיטת אמיל קוּאֶה". פלדנקרייז היה כדורגלן מחונן, אולם נפצע קשה באחד המשחקים בשנת 1929, ורק בגלל התנגדותו הנחרצת לא נקטעה רגלו. לאחר תקופת החלמה ממושכת שב לאיתנו.